**Ministru kabineta noteikumu projekta „Grozījumi Ministru kabineta 2008.gada 16.decembra noteikumos Nr.1059 "Noteikumi par atbilstības novērtēšanas institūciju novērtēšanu, akreditāciju un uzraudzību"” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta 2017.gada 25.oktobra rīkojums Nr.603 “Par valsts sabiedrības ar ierobežotu atbildību “Latvijas Nacionālais akreditācijas birojs” pārveides par valsts aģentūru “Latvijas Nacionālais akreditācijas birojs” uzsākšanu” (prot. Nr. 52 1. §).Likuma "Par atbilstības novērtēšanu" 13.panta pirmā daļa un Vides aizsardzības likuma 39.panta ceturtā daļa |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nacionālās akreditācijas sistēmas darbība, kas sevī ietver atbilstības novērtēšanas institūciju novērtēšanu, akreditāciju un uzraudzību ir noteikta Ministru kabineta 2008.gada 16.decembra noteikumos Nr.1059 "Noteikumi par atbilstības novērtēšanas institūciju novērtēšanu, akreditāciju un uzraudzību" (turpmāk – Noteikumi).Noteikumu 2.punks nosaka, ka Sabiedrības ar ierobežotu atbildību "Standartizācijas, akreditācijas un metroloģijas centrs" struktūrvienība – Latvijas Nacionālais akreditācijas birojs (turpmāk – LATAK) Eiropas Savienības tiesību aktu izpratnē nacionālā līmenī darbojas kā nacionālā akreditācijas institūcija.Atbilstoši Ministru kabineta 2017.gada 25.oktobra rīkojumam Nr.603 “Par valsts sabiedrības ar ierobežotu atbildību "Latvijas Nacionālais akreditācijas birojs" pārveides par valsts aģentūru "Latvijas Nacionālais akreditācijas birojs" uzsākšanu” (turpmāk – Rīkojums) tiek noteikta valsts sabiedrības ar ierobežotu atbildību "Latvijas Nacionālais akreditācijas birojs" (turpmāk – LATAK) pārveides procesa uzsākšana par valsts aģentūru. Ņemot vērā Rīkojumā noteikto LATAK reorganizāciju un Noteikumu 2.punktā noteikto, ar noteikumu projektu tiek noteiktas, ka valsts aģentūra “Latvijas Nacionālais akreditācijas birojs” nacionālajā līmenī tiek noteikta kā nacionālā akreditācijas institūcija Eiropas Savienības tiesību aktu izpratnē sākot ar 2018.gada 1.martu (valsts aģentūras izveides datums).2016.gada 16.decembra Nacionālas akreditācijas padomes sēdēs laikā tika pieņemts lēmums par prasmju pārbaudes organizētāju, validēšanas un verificēšanas institūcijas akreditācijas jomas ieviešanu. Ņemot vērā, ka Noteikumos ir noteiktas jomas, kurās LATAK veic akreditāciju, ar Noteikumu projektu tiek papildinātas jomas (prasmju pārbaudes organizētāju, validēšanas un verificēšanas institūcijas akreditācija), kurās LATK veic akreditāciju atbilstoši Eiropas Parlamenta un Padomes 2008. gada 9. jūlija Regulu (EK) Nr. 765/2008 ar ko nosaka akreditācijas un tirgus uzraudzības prasības attiecībā uzproduktu tirdzniecību un atceļ Regulu (EEK) Nr. 339/93 (turpmāk – Regula) un tās piemērojamajiem standartiem. Ņemot vērā ka Noteikumi tiek papildināti ar jaunām akreditācijas jomām, vienlaikus tiek papildināts atbilstības novērtēšanas institūcijas apzīmējumu saraksts (pielikuma 2.1.punkts). Vienlaikus, lai nodrošinātu skaidrāku Noteikumu normu piemērošanu un pietuvinātu tās kopējai Eiropas Savienības tiesību sistēmai akreditācijas jomā, ar Noteikumu projektu tiek veikti tehniska rakstura (nemainot būtību) labojumi un precizējumi:1) Tiek svītroti atbilstības novērtēšanas institūciju akreditācijas standarti. Ņemot vēra, ka akreditāciju LATAK veic saskaņā ar Regulu un tās piemērojamajiem standartiem, nav nepieciešams standartus dublēt Noteikumos.2) Skaidrāk noteikts akreditācijas procesa uzsākšanas brīdis.3) Skaidrāk noteikta akreditācijas procesā iesaistīto ekspertu atlases kārtība, proti, piesaista tos attiecīgās vērtēšanas jomas ekspertus, kuru kompetenci ir izvērtējis birojs un kuri iekļauti kopējā biroja ekspertu sarakstā. Izvērtējot ekspertu kompetenci, LATAK vērtē ekspertu izglītības, darba pieredzes, praktisko un teorētisko iemaņu attiecīgajā jomā atbilstību nepieciešamo darbu veikšanai atbilstības novērtēšanas institūciju akreditācijas procesā. Tos ekspertus, kas atbilst noteiktajiem kritērijiem LATAK iekļauj kopējā ekspertu sarakstā, kas publicēts LATAK tīmekļvietnē ([www.latak.lv](http://www.latak.lv)). Savukārt piesaistot ekspertus no kopējā saraksta akreditācijas procesam, LATAK izvērtē eksperta kompetences atbilstību konkrētai jomai un šī eksperta neatkarību (interešu konflikta neesamību) no institūcijas, kuras akreditācijas procesa veikšanai tiks piesaistīts attiecīgais eksperts. |
|  3. | Projekta izstrādē iesaistītās institūcijas | Ekonomikas ministrija |
|  4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz LATAK un atbilstības novērtēšanas institūcijām. |
|  2. | Tiesiskā regulējuma ietekme uz tautsaimniecību un administratīvo slogu |  Ar noteikumu projektu tiek noteikta institūcija, kas sākot ar 2018.gada 1.martu pildīs nacionālās akreditācijas institūcijas pienākumus.Vienlaikus tiek ieviesta jauna joma, kurā atbilstības novērtēšanas institūcija var iegūt akreditāciju.Savukārt lai atvieglotu Noteikumu normu piemērošanu, tiek veikti tehniska rakstura labojumi.Kopumā Noteikumu projekts uzlabo uzņēmējdarbības vidi. |
|  3. | Administratīvo izmaksu monetārs novērtējums | Projekta normas nerada administratīvās izmaksas. |
|  4. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 7.4.1apakšpunktā, proti, sabiedrības pārstāvjiem tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | 2017.gada 13.novembrī Noteikumu projekts publicēts Ekonomikas ministrijas mājaslapā un Valsts kancelejas mājas lapā - sadaļā “Sabiedrības līdzdalība”, kā arī nosūtīts Nacionālās akreditācijas padomes locekļiem.  |
| 3. | Sabiedrības līdzdalības rezultāti | Komentāri par Noteikumu projektu nav saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | LATAK |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju izveidi, esošo likvidāciju vai reorganizāciju |
|  3. |  Cita informācija | Nav |

Ministru prezidenta biedrs,

ekonomikas ministrs A.Ašeradens

Valsts sekretārs J.Stinka

Lipskis, 67013292

Valdis.Lipskis@em.gov.lv